CELEX: 32011R0343
Language: hr
Date: 2011-04-08 00:00:00
Title: Provedbena uredba Komisije (EU) br. 343/2011 od 8. travnja 2011. o otvaranju i predviđanju upravljanja carinskim kvotama Unije za vina podrijetlom iz Bosne i Hercegovine

03/Sv. 44
               
               
                  HR
               
               
                  Službeni list Europske unije
               
               
                  322
               
            32011R0343
      
                  L 096/12
               
               
                  SLUŽBENI LIST EUROPSKE UNIJE
               
            PROVEDBENA UREDBA KOMISIJE (EU) br. 343/2011
      od 8. travnja 2011.
      o otvaranju i predviđanju upravljanja carinskim kvotama Unije za vina podrijetlom iz Bosne i Hercegovine
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 144. stavak 1., u vezi s člankom 4.,
      budući da:
      
                  (1)
               
               
                  Sporazum o stabilizaciji i pridruživanju između Europskih zajednica i njihovih država članica s jedne i Bosne i Hercegovine s druge strane (dalje u tekstu: „Sporazum o stabilizaciji i pridruživanju”), koji je potpisan 16. lipnja 2008., u postupku je ratifikacije.
               
            
                  (2)
               
               
                  Privremenim sporazumom o trgovini i trgovinskim pitanjima između Europske zajednice s jedne strane i Bosne i Hercegovine s druge strane (dalje u tekstu: „Privremeni sporazum”) i mjerama usvojenima Uredbom Vijeća (EZ) br. 594/2008 od 16. lipnja 2008. o određenim postupcima za primjenu Sporazuma o stabilizaciji i pridruživanju između Europskih zajednica i njihovih država članica s jedne strane i Bosne i Hercegovine s druge strane te za primjenu Privremenog sporazuma o trgovini i trgovinskim pitanjima između Europske zajednice s jedne strane i Bosne i Hercegovine s druge strane (2), predviđena je rana provedba odredaba za trgovinu i trgovinska pitanja iz Sporazuma o stabilizaciji i pridruživanju.
               
            
                  (3)
               
               
                  Privremeni sporazum i Sporazum o stabilizaciji i pridruživanju predviđaju da se vina podrijetlom iz Bosne i Hercegovine smiju uvoziti u Uniju po nultoj carinskoj stopi, u granicama carinskih kvota Unije i pod uvjetom da Bosna i Hercegovina ne plaća izvozne subvencije za izvoz tih količina.
               
            
                  (4)
               
               
                  Komisija treba usvojiti provedbene mjere za otvaranje i upravljanje tim carinskim kvotama Unije.
               
            
                  (5)
               
               
                  Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3), određena su pravila o upravljanju carinskim kvotama koje se koriste kronološkim redoslijedom datuma prihvaćanja carinskih deklaracija.
               
            
                  (6)
               
               
                  Posebno treba osigurati da svi uvoznici Unije imaju jednak i stalan pristup carinskim kvotama i da se nulta carinska stopa primjenjuje neprekinuto na sav uvoz dotičnih proizvoda u sve države članice do iscrpljenja kvota. Kako bi se osigurala učinkovitost zajedničkog upravljanja tim kvotama, ne bi trebalo biti prepreka u odobravanju državama članicama da potrebne količine koje odgovaraju stvarnom uvozu povuku iz količina kvota. Obavješćivanje između država članica i Komisije treba se, u najvećoj mogućoj mjeri, odvijati elektroničkim prijenosom.
               
            
                  (7)
               
               
                  Od stupanja na snagu privremenog sporazuma 1. srpnja 2008. do zadnjeg dana primjene Uredbe Vijeća (EZ) br. 1215/2009 od 30. studenoga 2009. o uvođenju izvanrednih trgovinskih mjera za zemlje i područja koja sudjeluju u Procesu stabilizacije i pridruživanja Europske unije ili su s njim povezana (4), izvoz vina iz Bosne i Hercegovine odvijao se u okviru kvote broj 09.1515 određenoj u toj Uredbi. Ova se Uredba zato treba primjenjivati od 1. siječnja 2011.
               
            
                  (8)
               
               
                  Mjere predviđene u ovoj Uredbi u skladu su s mišljenjem Upravljačkog odbora za zajedničko uređenje poljoprivrednih tržišta,
               
            DONIJELA JE OVU UREDBU:
      Članak 1.
      1.   Otvara se uvozna carinska kvota po nultoj carinskoj stopi za vina uvezena u Uniju i podrijetlom iz Bosne i Hercegovine, kako je određeno u Prilogu.
      2.   Nulta carinska stopa primjenjuje se pod sljedećim uvjetima:
      
                  (a)
               
               
                  uvezena vina prati dokaz o podrijetlu, u skladu s Protokolom 2. uz Privremeni Sporazum i Sporazum o stabilizaciji i pridruživanju;
               
            
                  (b)
               
               
                  za uvezena vina ne plaća se izvozna subvencija.
               
            Članak 2.
      Komisija upravlja carinskom kvotom iz članka 1. u skladu s člancima 308.a, 308.b i 308.c Uredbe (EEZ) br. 2454/93.
      Članak 3.
      Države članice i Komisija tijesno surađuju kako bi se osiguralo poštovanje ove Uredbe.
      Članak 4.
      Ova Uredba stupa na snagu sedmog dana od dana objave u Službenom listu Europske unije.
      Primjenjuje se od 1. siječnja 2011.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. travnja 2011.
         
            
               Za Komisiju
            
            
               Predsjednik
            
            José Manuel BARROSO
         
      
      
         (1)  SL L 299, 16.11.2007., str. 1.
      
         (2)  SL L 169, 30.6.2008., str. 1.
      
         (3)  SL L 253, 11.10.1993., str. 1.
      
         (4)  SL L 328, 15.12.2009., str. 1.
      
         PRILOG
         
            Carinske kvote za vina podrijetlom iz Bosne i Hercegovine uvezena u Uniju
         
         
                     Redni broj
                  
                  
                     Oznaka KN (*)
                     
                  
                  
                     TARIC
                     proširenje
                  
                  
                     Naziv
                  
                  
                     Godišnja količina kvote
                     (u hl) (**)
                     
                  
                  
                     Carina unutar kvote
                  
               
                     09.1528
                  
                  
                     2204 10 93 
                  
                  
                      
                  
                  
                     Kvalitetno pjenušavo vino, osim Champagne ili Asti spumante; drugo vino od svježega grožđa, u spremnicima od 2 litre ili manje
                  
                  
                     Od 1. siječnja 2011. do 31. prosinca 2011. te sljedećih godina: 12 800 
                  
                  
                     Izuzeće
                  
               
                     2204 10 94 
                  
                  
                      
                  
               
                     2204 10 96 
                  
                  
                      
                  
               
                     2204 10 98 
                  
                  
                      
                  
               
                     2204 21 06 
                  
                  
                      
                  
               
                     2204 21 07 
                  
                  
                      
                  
               
                     2204 21 08 
                  
                  
                      
                  
               
                     2204 21 09 
                  
                  
                      
                  
               
                     ex 2204 21 93 
                  
                  
                     19, 29, 31, 41 i 51
                  
               
                     ex 2204 21 94 
                  
                  
                     19, 29, 31, 41 i 51
                  
               
                     2204 21 95 
                  
                  
                      
                  
               
                     ex 2204 21 96 
                  
                  
                     11, 21, 31, 41 i 51
                  
               
                     2204 21 97 
                  
                  
                      
                  
               
                     ex 2204 21 98 
                  
                  
                     11, 21, 31, 41 i 51
                  
               
                     09.1529
                  
                  
                     2204 29 10 
                  
                  
                      
                  
                  
                     Drugo vino od svježega grožđa, u spremnicima od više od 2 litre
                  
                  
                     Od 1. siječnja 2011. do 31. prosinca 2011. te sljedećih godina: 3 200 
                  
                  
                     Izuzeće
                  
               
                     2204 29 93 
                  
                  
                      
                  
               
                     ex 2204 29 94 
                  
                  
                     11, 21, 31, 41 i 51
                  
               
                     2204 29 95 
                  
                  
                      
                  
               
                     ex 2204 29 96 
                  
                  
                     11, 21, 31, 41 i 51
                  
               
                     2204 29 97 
                  
                  
                      
                  
               
                     ex 2204 29 98 
                  
                  
                     11, 21, 31, 41 i 51
                  
               
            (*)  Neovisno o pravilima za tumačenje kombinirane nomenklature, tekst naziva proizvoda treba uzeti samo kao naznaku, u okviru ovog Priloga povlašteni režim određen je primjenom oznake KN. U slučaju kada su naznačene oznake ex KN, povlašteni režim određen je zajedničkom primjenom oznake KN i odgovarajućeg naziva.
         
            (**)  Na zahtjev jedne od strana mogu se održati savjetovanja za prilagodbu kvote prijenosom količina iz kvote koja se primjenjuje na stavku ex 2204 29 (redni broj 09.1529) u kvotu koja se primjenjuje na stavke ex 2204 10 i 2204 21 (redni broj 09.1528).